Ο **Χρήστος Σταϊκούρας** είναι Έλληνας πολιτικός, οικονομολόγος και πανεπιστημιακός (Αναπληρωτής Καθηγητής Χρηματοοικονομικής στο Οικονομικό Πανεπιστήμιο Αθηνών), που υπηρετεί ως βουλευτής Φθιώτιδος της Νέας Δημοκρατίας. Υπηρέτησε ως Υπουργός Οικονομικών στην κυβέρνηση του Κυριάκου Μητσοτάκη, από το 2019 μέχρι το 2023.Ανέλαβε Υπουργός Υποδομών και Μεταφορών από τις 27 Ιουνίου 2023.

Από το 2012 έως το 2015, υπηρέτησε ως Αναπληρωτής Υπουργός Οικονομικών στην κυβέρνηση του Αντώνη Σαμαρά.

Βιογραφικά Στοιχεία
-------------------

Ο Χρήστος Σταϊκούρας γεννήθηκε στη Λαμία, στις 12 Αυγούστου 1973 και διαμένει στο Γαλάτσι, γιος του Κώστα Σταϊκούρα, που είχε διατελέσει υπεύθυνος των γραφείων του Βαγγέλη Καλατζή, βουλευτή και υπουργού της ΕΡΕ στην Φθιώτιδα και του τέως πρωθυπουργού Κώστα Καραμανλή.

Τελείωσε το 39ο Γενικό Λύκειο Κυψέλης. Το 1991, εισήχθη στη Σχολή Μηχανολόγων Μηχανικών του Εθνικού Μετσόβιου Πολυτεχνείου, απ' όπου αποφοίτησε το 1996. Ακολούθως, πραγματοποίησε μεταπτυχιακές σπουδές στην Διοίκηση Επιχειρήσεων (Master in Business Administration-ΜΒΑ), στο Ιμπίριαλ Κόλετζ του Λονδίνου, τις οποίες ολοκλήρωσε τον Νοέμβριο του 1997. Το 2001, απέκτησε Διδακτορικό δίπλωμα στην Τραπεζική (PhD in Banking) από τη Σχολή Διοίκησης Επιχειρήσεων Κας, του Πανεπιστημίου Σίτι του Λονδίνου.

Το 1998, εκλέχθηκε Μέλος της Κεντρικής Επιτροπής της ΟΝΝΕΔ, θέση την οποία διατήρησε έως το 2001. Κατά τις σπουδές του, υπήρξε μέλος της ΔΑΠ-ΝΔΦΚ, με την οποία εξελέγη Πρόεδρος του Συλλόγου Φοιτητών της Σχολής Μηχανολόγων Μηχανικών ΕΜΠ, την περίοδο 1993- 1996, καθώς και Αιρετός Εκπρόσωπος Φοιτητών Μηχανολόγων Μηχανικών στη Σύγκλητο του Εθνικού Μετσόβιου Πολυτεχνείου, μεταξύ 1994-1996.

Το 1999, εργάστηκε ως Επισκέπτης Καθηγητής στο Τμήμα Τραπεζικής και Χρηματοοικονομικής της Σχολής Διοίκησης Επιχειρήσεων Κας, του Πανεπιστημίου Σίτι του Λονδίνου.  Τον Ιανουάριο του 2000 και για 6 μήνες εργάστηκε ως Επιστημονικός Συνεργάτης του Τμήματος Χρηματοοικονομικής Εποπτείας Κεντρική Τράπεζα της Αγγλίας. Από τον Αύγουστο του 2000 δούλεψε ως Αναλυτής (έως το 2002) και στη συνέχεια ως Σύμβουλος Διοίκησης (2002-2004) στο Τμήμα Στρατηγικής, Επενδύσεων και Σχεδιασμού του Ομίλου EFG Eurobank Ergasias.

Το 2002, εξελέγη Λέκτορας (ΠΔ 407/80) στο Τμήμα Λογιστικής και Χρηματοοικονομικής του Οικονομικού Πανεπιστημίου Αθηνών και τέσσερα χρόνια αργότερα προάχθηκε σε Επίκουρο Καθηγητή. Επίσης, το 2004 εξελέγη Επίκουρος Καθηγητής (ΠΔ 407/80) του Τμήματος Οικονομικών Επιστημών του Πανεπιστημίου Θεσσαλίας. Από το 2004 έως το 2007, ήταν Μέλος του Συνεργαζόμενου Εκπαιδευτικού Προσωπικού στο Μεταπτυχιακό Πρόγραμμα Σπουδών στην Τραπεζική, στο Ελληνικό Ανοικτό Πανεπιστήμιο.

Παράλληλα, από το 2004 έως το 2007, χρημάτισε Μέλος του Διοικητικού Συμβουλίου του Ελληνικού Κέντρου Επενδύσεων (ΕΛΚΕ) και ανεξάρτητο μη-εκτελεστικό μέλος της Εταιρείας Φοίνιξ-Metrolife Εμπορική. 

Εξελέγη βουλευτής Φθιώτιδος με τη Νέα Δημοκρατία στις εκλογές του 2007, του 2009, του 2012 (Μάιος και Ιούνιος), του 2015 (Ιανουάριο και Σεπτέμβριο) και του Ιουλίου του 2019, συμμετέχοντας σταθερά στην Διαρκή Επιτροπή Οικονομικών Υποθέσεων της Βουλής. 

Από το 2012 έως το 2015, με απόφαση του πρωθυπουργού Αντώνη Σαμαρά, ορίστηκε αναπληρωτής υπουργός Οικονομικών. Τον Φεβρουάριο του 2015, ορίστηκε Τομεάρχης Οικονομικών του κόμματος, θέση την οποία διατήρησε έως τον Ιούλιο του 2019. 

Από τον Σεπτέμβριο του 2017, είναι Επισκέπτης Καθηγητής στο Τμήμα Λογιστικής, Χρηματοοικονομικής και Οικονομικών της Σχολής Διοίκησης Επιχειρήσεων, του Ευρωπαϊκού Πανεπιστημίου Κύπρου. Το 2018, εξελέγη Αναπληρωτής Καθηγητής Χρηματοοικονομικής του Τμήματος Λογιστικής και Χρηματοοικονομικής του Οικονομικού Πανεπιστημίου Αθηνών.

Έχει δημοσιεύσει πάνω από 50 ερευνητικές εργασίες σε διακεκριμένα διεθνή επιστημονικά περιοδικά με κριτές. Στο έργο του έχουν αναφερθεί επιστήμονες σε πάνω από 2.000 δημοσιευμένες εργασίες σε διεθνή περιοδικά. Είναι μέλος του Τεχνικού Επιμελητηρίου Ελλάδος, του Οικονομικού Επιμελητηρίου Ελλάδος, του Συνδέσμου Επιστημόνων Χρηματοοικονομικής και Λογιστικής Ελλάδος και του Ευρωπαϊκού Συνδέσμου Οικονομικής Διαχείρισης (European Financial Management Association).

Στις 9 Ιουλίου 2019 ορκίστηκε υπουργός Οικονομικών, στην κυβέρνηση Μητσοτάκη, που προέκυψε από τις εκλογές της 7ης Ιουλίου 2019.

Στις 22 Οκτωβρίου 2020, ο Αρχηγός της Αξιωματικής αντιπολίτευσης Αλέξης Τσίπρας και ακόμα 85 βουλευτές του ΣΥΡΙΖΑ κατέθεσαν πρόταση δυσπιστίας κατά του Σταϊκούρα. Η πρόταση καταψηφίστηκε με 158 κατά από βουλευτές της ΝΔ και 133 υπέρ από βουλευτές των ΣΥΡΙΖΑ, ΚΙΝΑΛ, ΚΚΕ, Ελληνικής Λύσης), ενώ το ΜέΡΑ25 αποχώρησε από τη διαδικασία.

Στις 26 Ιουνίου 2023 ορκίστηκε υπουργός Υποδομών και Μεταφορών στην κυβέρνηση του Κυριάκου Μητσοτάκη του 2023 μετά από τη εκλογική αναμέτρηση του Ιουνίου 2023.

Παραπομπές
----------

1. ↑  Ανακτήθηκε στις 10  Ιουλίου 2019.
2. ↑  Ο τυχερός στην ατυχία του υπουργός
3. ↑
4. ↑
5. ↑

Εξωτερικοί σύνδεσμοι
--------------------

* Προσωπική Ιστοσελίδα Χρήστου Κ. Σταϊκούρα


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τρέχουσα Κυβέρνηση της Ελλάδας |
| --- |
|  |
| Πρωθυπουργός | 
Κυριάκος Μητσοτάκης |  |
|  |
| Υπουργοί | 
* **Εθνικής Οικονομίας και Οικονομικών**: Κωστής Χατζηδάκης
* **Εξωτερικών**: Γιώργος Γεραπετρίτης
* **Εθνικής Άμυνας**: Νίκος Δένδιας
* **Εσωτερικών**: Νίκη Κεραμέως
* **Παιδείας, Θρησκευμάτων και Αθλητισμού**: Κυριάκος Πιερρακάκης
* **Υγείας**: Μιχάλης Χρυσοχοΐδης
* **Υποδομών και Μεταφορών**: Χρήστος Σταϊκούρας
* **Περιβάλλοντος και Ενέργειας**: Θεόδωρος Σκυλακάκης
* **Ανάπτυξης**: Κώστας Σκρέκας
* **Εργασίας και Κοινωνικής Ασφάλισης**: Άδωνις Γεωργιάδης
* **Προστασίας του Πολίτη**: Νότης Μηταράκης
* **Δικαιοσύνης**: Γιώργος Φλωρίδης
* **Πολιτισμού**: Λίνα Μενδώνη
* **Μετανάστευσης και Ασύλου**: Δημήτρης Καιρίδης
* **Κοινωνικής Συνοχής και Οικογένειας**: Σοφία Ζαχαράκη
* **Αγροτικής Ανάπτυξης και Τροφίμων**: Λευτέρης Αυγενάκης
* **Ναυτιλίας και Νησιωτικής Πολιτικής**: Μιλτιάδης Βαρβιτσιώτης
* **Τουρισμού**: Όλγα Κεφαλογιάννη
* **Ψηφιακής Διακυβέρνησης**: Δημήτρης Παπαστεργίου
* **Κλιματικής Κρίσης και Πολιτικής Προστασίας** : Βασίλης Κικίλιας
* **Επικρατείας**: Μάκης Βορίδης, Σταύρος Παπασταύρου, Άκης Σκέρτσος
 |
|  |
| Αναπληρωτές Υπουργοί | 
* **Εθνικής Οικονομίας και Οικονομικών**: Νίκος Παπαθανάσης
* **Εσωτερικών**: Θεόδωρος Λιβάνιος
* **Παιδείας, Θρησκευμάτων και Αθλητισμού**: Γιάννης Οικονόμου
* **Υγείας**: Ειρήνη Αγαπηδάκη
 |
|  |
| Υφυπουργοί | 
* **παρά τω Πρωθυπουργώ**: Γιάννης Μπρατάκος, Θανάσης Κοντογεώργης
* **Οικονομικών**: Χάρης Θεοχάρης, Θάνος Πετραλιάς
* **Εξωτερικών**: Γιώργος Κώτσηρας, Αλεξάνδρα Παπαδοπούλου, Κώστας Φραγκογιάννης
* **Εθνικής Άμυνας**: Γιάννης Κεφαλογιάννης, Νίκος Χαρδαλιάς
* **Εσωτερικών**: Στάθης Κωνσταντινίδης (Μακεδονίας-Θράκης), Βιβή Χαραλαμπογιάννη, Θεόδωρος Λιβάνιος
* **Παιδείας, Θρησκευμάτων και Αθλητισμού**: Ζέττα Μακρή, Δόμνα Μιχαηλίδου
* **Υγείας**: Δημήτρης Βαρτζόπουλος, Μάριος Θεμιστοκλέους
* **Υποδομών και Μεταφορών**: Χριστίνα Αλεξοπούλου, Νίκος Ταχιάος
* **Περιβάλλοντος και Ενέργειας**: Νίκος Ταγαράς, Αλεξάνδρα Σδούκου
* **Ανάπτυξης**: Μάξιμος Σενετάκης, Άννα Μάνη - Παπαδημητρίου
* **Εργασίας και Κοινωνικής Ασφάλισης**: Βασίλης Σπανάκης, Παναγιώτης Τσακλόγλου
* **Προστασίας του Πολίτη**: Κώστας Κατσαφάδος
* **Δικαιοσύνης**: Γιάννης Μπούγας
* **Πολιτισμού**: Χρήστος Δήμας
* **Μετανάστευσης και Ασύλου**: Σοφία Βούλτεψη
* **Κοινωνικής Συνοχής και Οικογένειας**: Μαρία Κεφάλα
* **Αγροτικής Ανάπτυξης και Τροφίμων**: Διονύσης Σταμενίτης, Σταύρος Κελέτσης
* **Ναυτιλίας και Νησιωτικής Πολιτικής**: Γιάννης Παππάς
* **Τουρισμού**: Έλενα Ράπτη
* **Ψηφιακής Διακυβέρνησης**: Κωνσταντίνος Κυρανάκης
* **Κλιματικής Κρίσης και Πολιτικής Προστασίας** : Χρήστος Τριαντόπουλος, Ευάγγελος Τουρνάς
 |
|  |
| Κυβερνητικός Εκπρόσωπος | 
Παύλος Μαρινάκης |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 61491136
* LCCN: nr2003031692
* ISNI: 0000 0000 4971 6254
* GND: 136111017

 |

 |